L'Ajuntament millora les condicions del col·legi La Pinaeta
05 de febrer 2021

![Imagen 1](/media/cf2lp504/96-c3-la-pinaeta-obres.jpg)![Imagen 2](/media/o5zbwwmu/96-c4-la-pinaeta-excavadora.jpg)

​

![](/media/unnkzmmn/96-c1-la-pinaeta-placeta.jpg)  
  

​L'Ajuntament de Sagunt, a través de l'acció coordinada de diferents departaments com  Educació, Manteniment, la SAG i l'empresa Aigües de Sagunt, ha dut a terme en els últims anys diferents actuacions en el CEIP La Pinaeta. Amb estes actuacions i les dels plans d'ocupació de l'Ajuntament, que han suposat una inversió aproximada de 577.000 euros, la corporació municipal ha donat resposta a les demandes del centre.  

  

Durant els últims mesos, la SAG en col·laboració amb el departament d'Educació està millorant els patis d'Infantil i de Primària, com va sol·licitar el col·legi. S'ha ampliat el pati d'Infantil, aprofitant l'arbreda i l'ombra que dóna, i s'ha adequat el solat de formigó per la instal·lació de jocs infantils adaptats i homologats per la Conselleria. . D'esta manera, juntament amb la instal·lació de la porta d'accés de ferro sobre el muret fet amb el Pla d'Ocupació de l'Ajuntament de Sagunt, culmina l'habilitació d'un espai educatiu dins del centre poc aprofitat fins ara, perquè siga un lloc d'esbarjo de l'alumnat d'infantil amb abundant ombra. Mentre al pati de Primària, s'han retirat arbres que estaven vells i en males condicions i en el seu lloc, s'han plantat uns altres perquè donen major ombra, instal·lant un sistema de reg automatitzat i es continuarà amb la seua plantació pel pati de Primària, com havia demanat el centre. Això permetrà desenvolupar els projectes educatius com el de Patis Inclusius, amb ajudes de la Conselleria d'Educació.

  

El delegat d'Educació, José Manuel Tarazona, ha destacat esta inversió en els últims anys: «**Nosaltres no hem parat d'interveniren aquest col·legi com en la resta perquè l'alumnat del nostre poble estiga en les millors condicions possibles. En els últims anys s'han invertit entorn de 575.000 euros en el col·legi La Pinaeta per part de diferents departaments de l'ajuntament, responent a les demandes del centre i continuarem realitzant intervencions dins de les nostres possibilitats i competències. Per a nosaltres, l'Educació és una prioritat**».

  

Amb el Pla d'Ocupació de l'Ajuntament, s'han col·locat fonts per a beure en la zona de Primària i en la zona d'Infantil, com a mesura de seguretat també dins dels plans de contingència del col·legi contra la COVID-19.

Durant els últims mesos també s'ha invertit en la millora dels accessos i les instal·lacions del col·legi. Manteniment ha asfaltat la placeta d'entrada al centre, millorant l'accessibilitat i mobilitat i evitant la formació de tolls, amb una inversió de 20.000 euros. També se li va posar nom definitiu com a Placeta Beatriu Civera en honor a l'escriptora valenciana, perquè l'escola tinguera una millor localització.

  

D'altra banda, el centre tenia un problema molt greu amb els col·lectors d'aigües residuals, ja que quan plovia amb intensitat, es desbordaven en el col·legi, produint greus filtracions en els espais oberts del centre. Per a evitar este problema de salubritat, Aigües de Sagunt va invertir entorn de 115.000 euros per a resoldre el problema definitivament, instal·lant un col·lector de major diàmetre prop del centre, en el barri de Baladre.

  

A més d'això, per part del Manteniment de la SAG-Mancole i a través de la gestió del Departament d'Educació de l'Ajuntament, s'han resolt problemes de filtracions, s'ha estat pintant zones deteriorades del centre, així com altres obres en banys i diferents espais educatius amb intervencions d'obra, lampisteria, electricitat o fusteria. També s'ha canviat el paviment i eliminats escalons perquè el centre siga més accessible.

  

![](/media/kbqhbdlc/96-c2-la-pinaeta-beatriu-civera.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-millora-les-condicions-del-col-legi-la-pinaeta/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-millora-les-condicions-del-col-legi-la-pinaeta/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-millora-les-condicions-del-col-legi-la-pinaeta/ "Linked In")
*   [](mailto:?body=https://aytosagunto.es/va/actualitat/l-ajuntament-millora-les-condicions-del-col-legi-la-pinaeta/)